Константин Величков
XVII. Помпей

chitanka.info

Кога вървя из тия съсипни

от храмове и къщи опустели,

не питам ги за миналите дни,

не питам за онез, що са живели

и с шум пълнили са градът.

Какво ще каже техний призрак смешни?

Умрелите нек в гробовете спят

сън вечни с своите изповеди грешни

и слава, и величие, и срам.

Как дребна й таз пустиня мълчалива

пред теб, Везувий, било твойта грива

от дим кога в въздуха се извива

или кога светлее твоя плам,

от божий гняв запален сякаш там.

Издание:

К. Величков. Съчинения в пет тома. Подбор и редакция: Илия Тодоров. Български писател, С. 1986

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.